**MAŽEIKIŲ RAJONO SAVIVALDYBĖS**

**VISUOMENĖS SVEIKATOS BIURAS**

|  |
| --- |
| Biudžetinė įstaiga, Naftininkų g. 9, 89239 Mažeikiai. el. p. [mazeikiuvsb@gmail.com](mailto:mazeikiuvsb@gmail.com), http://www.mazeikiuvsb.istaiga.lt |
| Duomenys kaupiami ir saugomi Juridinių asmenų registre, kodas 303189089 |

**2016 METŲ III-IV KETVIRČIO MAŽEIKIŲ RAJONO SAVIVALDYBĖS IKIMOKYKLINIO UGDYMO ĮSTAIGŲ**

**VAIKŲ SERGAMUMO ATASKAITA**

Mažeikiai, 2017

**PRATARMĖ**

Mažeikių rajono savivaldybės visuomenės sveikatos biuro vykdoma ikimokyklinio ugdymo įstaigų vaikų visuomenės sveikatos stebėsenos veikla yra labai svarbi prižiūrint vaikų, lankančių ikimokyklinio ugdymo įstaigas, sveikatą. Ši vaikų sergamumo analizė padės atskleisti ir įvertinti vaikų sveikatos būklę pagal sezoniškumą, o ikimokyklinio ugdymo įstaigų visuomenės sveikatos priežiūros specialistams - kryptingai planuoti ir įgyvendinti sveikatos priežiūrą įstaigoje, taip padedant vaikams saugoti ir stiprinti sveikatą. Įstaigų administracijos darbuotojams informacija apie vaikų sergamumą parodys, kokios vaikų sveikatos problemos vyrauja jų įstaigoje, o tai gali tapti svariu motyvu aktyviau spręsti esamas ir pagal poreikį inicijuoti naujų sveikatos stiprinimo priemonių įgyvendinimą jų ugdymo įstaigoje.

Mažeikių rajono savivaldybės ikimokyklinių įstaigų vaikų sergamumo duomenys bus kas mėnesį analizuojami, vertinami, lyginami, bus stebima jų kitimo tendencija, o gauti rezultatai kas ketvirtį pateikiami Mažeikių rajono savivaldybės administracijos aplinkos apsaugos, asmens ir visuomenės sveikatos skyriaus vyr. specialistei, bendruomenei bei kitoms suinteresuotoms institucijoms, skelbiami Mažeikių rajono savivaldybės visuomenės sveikatos biuro tinklapyje.

**ANALIZĖS REZULTATAI**

***Rugsėjo mėn.***

Mažeikių rajono savivaldybės administracijos švietimo skyriaus duomenimis, nuo 2016 m. rugsėjo mėn., ikimokyklinio ugdymo įstaigas lankė 2 380 vaikų (1 lentelė).

**1 lentelė. Vaikų skaičius pagal įstaigas**

|  |  |
| --- | --- |
| **Įstaigos** | **Vaikų skaičius** |
| Mažeikių m. l/d „Žilvitis“ | 227 |
| Mažeikių m. l/d. „Buratinas“ | 221 |
| Mažeikių m. l/d. „Gintarėlis“ | 175 |
| Mažeikių m. l/d. „Berželis“ | 142 |
| Mažeikių m. l/d. „Eglutė“ | 212 |
| Mažeikių m. l/d. „Delfinas“ | 201 |
| Mažeikių m. l/d. „Linelis“ | 165 |
| Mažeikių m. l/d. „Saulutė“ | 104 |
| Mažeikių m. l/d „Bitutė“ | 301 |
| Mažeikių m. l/d. „Pasaka“ | 229 |
| Mažeikių m. d/m. „Kregždutė“ | 63 |
| Mažeikių r. Viekšnių m. l/d. „Liepaitė“ | 117 |
| Mažeikių r. Sedos m. l/d. | 95 |
| Mažeikių r. Tirkšlių km. l/d. „Giliukas“ | 102 |
| Mažeikių m. d. „Namučiai po smilga“ | 26 |
| **Viso** | **2380** |

Užregistruoti 992 susirgimai (6 281 dėl ligos praleista diena). Vidutiniškai susirgimų atvejų skaičius, tenkantis 10 vaikų, sudarė 4 atvejus (26 dėl ligos praleistos dienos) (2 lentelė).

**2 lentelė. 2016 m. rugsėjo mėn. praleistų dienų ir susirgimų atvejų skaičius pagal įstaigas**

|  |  |  |  |  |
| --- | --- | --- | --- | --- |
| **Įstaigos** | **Praleistų dienų skaičius**  **(dėl ligos)** | **Praleistų dienų skaičius, tenkantis 10 vaikų** | **Susirgimų atvejų skaičius** | **Susirgimų atvejų skaičius, tenkantis 10 vaikų** |
| Lopšelis - darželis „Žilvitis“ | 537 | 24 | 91 | 4 |
| Lopšelis - darželis „Buratinas“ | 628 | 28 | 99 | 4 |
| Lopšelis - darželis „Gintarėlis“ | 398 | 23 | 51 | 3 |
| Lopšelis - darželis „Berželis“ | 285 | 20 | 43 | 3 |
| Lopšelis - darželis „Eglutė“ | 585 | 28 | 106 | 5 |
| Lopšelis - darželis „Delfinas“ | 425 | 21 | 81 | 4 |
| Lopšelis - darželis „Linelis“ | 301 | 18 | 50 | 3 |
| Lopšelis - darželis „Saulutė“ | 367 | 35 | 49 | 5 |
| Lopšelis - darželis „Bitutė“ | 895 | 30 | 154 | 5 |
| Lopšelis - darželis „Pasaka“ | 691 | 30 | 107 | 5 |
| Viekšnių m. lopšelis - darželis „Liepaitė“ | 420 | 36 | 58 | 5 |
| Sedos m. lopšelis - darželis | 173 | 18 | 33 | 3 |
| Tirkšlių km. darželis „Giliukas“ | 331 | 32 | 42 | 4 |
| "Kregždutė" darželis - mokykla | 240 | 38 | 27 | 4 |
| VĮ Mažeikių nevalstybinis Valdorfo darželis „Namučiai po smilga“ | 5 | 2 | 1 | 0,4 |
| **Viso** | **6 281** | **26** | **992** | **4** |

Lyginant su ikimokyklinio ugdymo įstaigų susirgimų vidurkiu, šiek tiek išsiskiria 5 įstaigos - l./d. „Pasaka“, l./d. „Saulutė“, Viekšnių m. l./d. „Liepaitė“, l./d. „Eglutė“, l./d. „Bitutė“ - susirgimų atvejų skaičius, tenkantis 10 vaikų, sudarė po 5 atvejus. Mažiausiai susirgimų užregistruota darželyje „Namučiai po smilga“ - 0,4 atvejo/10 vaikų (1 pav.).

**1 pav. Rugsėjo mėn. vaikų susirgimų atvejų skaičius, tenkantis 10 vaikų, pagal ikimokyklinio ugdymo įstaigas**

Vertinant pagal ligas, didžiausias sergamumas užregistruotas kvėpavimo sistemos ligomis – 905 atvejai, tai sudarė 91,2 proc. visų ligų, antroje vietoje buvo virškinimo sistemos ligos - 25 atvejai (2,5 proc. visų užregistruotų ligų), trečioje - kitos ligos - 20 atvejų (2 proc. visų ligų). Taip pat nemažą susirgimų atvejų skaičių sudarė odos ir poodžio ligos - 17 atvejų (1,7 proc.). Užregistruoti 5 žarnyno infekcijų atvejai (0,5 proc. visų ligų), 4 urogenitalinės sistemos susirgimai (0,4 proc.) ir po 3 susirgimus ausų ligomis, nervų sistemos ligomis (2 pav.).

**2 pav. Rugsėjo mėn. vaikų sergamumas pagal ligas, proc.**

Užregistruoti 3 susirgimai vėjaraupiais. Gripo ir skarlatinos atvejų rugsėjo mėnesį registruota nebuvo.

***Spalio mėn.***

Spalio mėn. užregistruoti 1 227 susirgimo atvejai - 235 atvejais daugiau nei rugsėjo mėn. Praleistų dienų skaičius sudarė 8 478 dienas.

**3 lentelė. 2016 m. spalio mėn. praleistų dienų ir susirgimų atvejų skaičius pagal įstaigas**

|  |  |  |  |  |
| --- | --- | --- | --- | --- |
| **Įstaigos** | **Praleistų dienų skaičius**  **(dėl ligos)** | **Praleistų dienų skaičius, tenkantis 10 vaikų** | **Susirgimų atvejų skaičius** | **Susirgimų atvejų skaičius, tenkantis 10 vaikų** |
| Lopšelis - darželis „Žilvitis“ | 677 | 30 | 112 | 5 |
| Lopšelis - darželis „Buratinas“ | 815 | 37 | 119 | 5 |
| Lopšelis - darželis „Gintarėlis“ | 605 | 35 | 78 | 4 |
| Lopšelis - darželis „Berželis“ | 553 | 39 | 60 | 4 |
| Lopšelis - darželis „Eglutė“ | 967 | 46 | 131 | 6 |
| Lopšelis - darželis „Delfinas“ | 735 | 37 | 101 | 5 |
| Lopšelis - darželis „Linelis“ | 512 | 31 | 70 | 4 |
| Lopšelis - darželis „Saulutė“ | - | - | - | - |
| Lopšelis - darželis „Bitutė“ | 1 335 | 44 | 215 | 7 |
| Lopšelis - darželis „Pasaka“ | 738 | 32 | 118 | 5 |
| Viekšnių m. lopšelis - darželis „Liepaitė“ | 451 | 39 | 66 | 6 |
| Sedos m. lopšelis - darželis | 343 | 36 | 55 | 6 |
| Tirkšlių km. darželis „Giliukas“ | 591 | 58 | 79 | 8 |
| "Kregždutė" darželis - mokykla | 156 | 25 | 23 | 4 |
| VĮ Mažeikių nevalstybinis Valdorfo darželis „Namučiai po smilga“ | - | - | - | - |
| **Viso** | **8 478** | **36** | **1 227** | **5** |

Vidutiniškai susirgimų atvejų skaičius, tenkantis 10 vaikų, sudarė 5 atvejus - 1 atveju/ 10 vaikų daugiau nei rugsėjo mėn. (3 lentelė).

Lyginant su ikimokyklinio ugdymo įstaigų susirgimų vidurkiu, išsiskiria darželis „Giliukas“, kur susirgimų atvejų skaičius, tenkantis 10 vaikų, sudarė 8 atvejus. Taip pat viršijo vidurkį l./d. „Bitutė“ - susirgimų atvejų skaičius, tenkantis 10 vaikų, sudarė 7 atvejus. Šiek tiek viršijo vidurkį Viekšnių m. l./d. „Liepaite“, Sedos m. l./d. ir l./d. „Eglutė“ - susirgimų atvejų skaičius, tenkantis 10 vaikų, sudarė po 6 atvejus (3 pav.).

Darželyje „Namučiai po smilga “ ir l./d. „Saulutė“ per spalio mėn. susirgimų nebuvo registruota, nes neturėjo specialistų, atsakingų už sergamumo stebėseną.

**3 pav. Spalio mėn. vaikų susirgimų atvejų skaičius, tenkantis 10 vaikų, pagal ikimokyklinio ugdymo įstaigas**

Vertinant pagal ligas, didžiausias sergamumas užregistruotas kvėpavimo sistemos ligomis – 1 069 atvejai, tai sudarė 87,1 proc. visų ligų, taip pat nemažą sergamumą sudarė susirgimai virškinimo sistemos ligomis (58 atvejai) ir žarnyno infekcijomis - 49 atvejai (4 pav.).

**4 pav. Spalio mėn. vaikų sergamumas pagal ligas, proc.**

***Lapkričio mėn.***

Lapkričio mėn. užregistruoti 1 288 susirgimo atvejai - 61 atveju daugiau nei spalio mėn. ir 1,3 karto daugiau nei rugsėjo mėn. Praleistų dienų skaičius sudarė 8 966 dienos.

**4 lentelė. 2016 m. lapkričio mėn. praleistų dienų ir susirgimų atvejų skaičius pagal įstaigas**

|  |  |  |  |  |
| --- | --- | --- | --- | --- |
| **Įstaigos** | **Praleistų dienų skaičius**  **(dėl ligos)** | **Praleistų dienų skaičius, tenkantis 10 vaikų** | **Susirgimų atvejų skaičius** | **Susirgimų atvejų skaičius, tenkantis 10 vaikų** |
| Lopšelis - darželis „Žilvitis“ | 793 | 35 | 138 | 6 |
| Lopšelis - darželis „Buratinas“ | 1 012 | 46 | 135 | 6 |
| Lopšelis - darželis „Gintarėlis“ | 878 | 50 | 113 | 6 |
| Lopšelis - darželis „Berželis“ | 777 | 55 | 90 | 6 |
| Lopšelis - darželis „Eglutė“ | 756 | 36 | 102 | 5 |
| Lopšelis - darželis „Delfinas“ | 734 | 37 | 88 | 4 |
| Lopšelis - darželis „Linelis“ | 686 | 42 | 92 | 6 |
| Lopšelis - darželis „Saulutė“ | - | - | - | - |
| Lopšelis - darželis „Bitutė“ | 1 007 | 33 | 192 | 6 |
| Lopšelis - darželis „Pasaka“ | 934 | 41 | 133 | 6 |
| Viekšnių lopšelis - darželis „Liepaitė“ | 418 | 36 | 58 | 5 |
| Sedos lopšelis - darželis | 226 | 24 | 33 | 3 |
| Tirkšlių darželis „Giliukas“ | 536 | 53 | 85 | 8 |
| "Kregždutė" darželis - mokykla | 209 | 33 | 29 | 5 |
| VĮ Mažeikių nevalstybinis Valdorfo darželis „Namučiai po smilga“ | - | - | - | - |
| **Viso** | **8 966** | **38** | **1 288** | **5** |

Vidutiniškai susirgimų atvejų skaičius, tenkantis 10 vaikų, sudarė 5 atvejus (4 lentelė).

Didžiausias susirgimų atvejų skaičius, tenkantis 10 vaikų, užregistruotas Tirkšlių km. darželyje „Giliukas“ – 8 atvejai. Taip pat šiek tiek viršijo vidurkį l./d. „Linelis“, l./d. „Pasaka“, l./d. „Žilvitis“, l./d. „Buratinas“, l./d. „Berželis“, l./d. „Bitutė“ ir l./d. „Gintarėlis“ - susirgimų atvejų skaičius, tenkantis 10 vaikų, sudarė po 6 atvejus (5 pav.).

Darželyje „Namučiai po smilga “ ir l./d. „Saulutė“ per lapkričio mėn. susirgimų nebuvo registruota, nes neturėjo specialistų, atsakingų už sergamumo stebėseną.

**5 pav. Lapkričio mėn. vaikų susirgimų atvejų skaičius, tenkantis 10 vaikų, pagal ikimokyklinio ugdymo įstaigas**

Kaip ir per paskutinius du (rugsėjo - spalio) mėnesius, daugiausia užregistruota susirgimų kvėpavimo sistemos ligomis – 1 114 atvejų, tai sudarė 86,5 proc. visų ligų. Susirgimai virškinimo sistemos ligomis sudarė 5,7 proc. visų užregistruotų ligų (73 atvejai). Nemažai užregistruota susirgimų žarnyno infekcijomis (39 atvejai) ir susirgimų kitomis ligomis - 20 atvejų (6 pav.).

**6 pav. Lapkričio mėn. sergamumas pagal ligas, proc.**

Ausų ligomis sirgo 11 visų ikimokyklinio įstaigų vaikų, akių ligomis - 10 vaikų, odos ir poodžio ligomis - 12 vaikų, 5 vaikai - nervų sistemos ligomis ir 2 vaikai - urogenitalinės sistemos ligomis

Užregistruoti 2 skarlatinos atvejai. Susirgimų vėjaraupiais ir gripu užregistruota nebuvo (6 pav.).

***Gruodžio mėn.***

Gruodžio mėn. užregistruota 1 190 susirgimo atvejų - 98 atvejais daugiau nei lapkričio mėn. Praleistų dienų skaičius sudarė 8 295 dienos. Vidutiniškai susirgimų atvejų skaičius, tenkantis 10 vaikų, sudarė 5 atvejus (5 lentelė).

**5 lentelė. 2016 m. gruodžio mėn. praleistų dienų ir susirgimų atvejų skaičius pagal įstaigas**

|  |  |  |  |  |
| --- | --- | --- | --- | --- |
| **Įstaigos** | **Praleistų dienų skaičius**  **(dėl ligos)** | **Praleistų dienų skaičius, tenkantis 10 vaikų** | **Susirgimų atvejų skaičius** | **Susirgimų atvejų skaičius, tenkantis 10 vaikų** |
| Lopšelis - darželis „Žilvitis“ | 774 | 34 | 131 | 6 |
| Lopšelis - darželis „Buratinas“ | 802 | 36 | 120 | 5 |
| Lopšelis - darželis „Gintarėlis“ | 637 | 36 | 62 | 4 |
| Lopšelis - darželis „Berželis“ | 765 | 54 | 72 | 5 |
| Lopšelis - darželis „Eglutė“ | 971 | 46 | 127 | 6 |
| Lopšelis - darželis „Delfinas“ | 706 | 35 | 114 | 6 |
| Lopšelis - darželis „Linelis“ | 581 | 35 | 76 | 5 |
| Lopšelis - darželis „Saulutė“ | - | - | - | - |
| Lopšelis - darželis „Bitutė“ | 1 304 | 43 | 224 | 7 |
| Lopšelis - darželis „Pasaka“ | 811 | 35 | 130 | 6 |
| Viekšnių lopšelis - darželis „Liepaitė“ | 455 | 39 | 66 | 6 |
| Sedos lopšelis - darželis | 215 | 23 | 31 | 3 |
| Tirkšlių darželis „Giliukas“ | - | - | - | - |
| "Kregždutė" darželis - mokykla | 274 | 43 | 37 | 6 |
| VĮ Mažeikių nevalstybinis Valdorfo darželis „Namučiai po smilga“ | - | - | - | - |
| **Viso** | **8 295** | **35** | **1 190** | **5** |

Darželyje „Namučiai po smilga “, l./d. „Saulutė“ ir Tirkšlių darželyje „Giliukas“ per gruodžio mėn. susirgimų nebuvo registruota, nes neturėjo specialistų, atsakingų už sergamumo stebėseną.

**7 pav. Gruodžio mėn. vaikų susirgimų atvejų skaičius, tenkantis 10 vaikų, pagal ikimokyklinio ugdymo įstaigas**

Didžiausias susirgimų atvejų skaičius, tenkantis 10 vaikų, užregistruotas l./d. „Bitutė“ – 7 atvejai. Šiek tiek viršijo vidurkį, Viekšnių m. l./d. „Liepaitė“, l./d. „Delfinas“, l./d. „Pasaka“, l./d. „Žilvitis“, „Kregždutė“ darželis - mokykla ir l./d. „Eglutė“. Mažiausiai susirgimų užregistruota Sedos l./d., likusiose 4 ikimokyklinio ugdymo įstaigose susirgimo atvejų skaičius buvo lygus vidurkiui arba šiek tiek mažesnis (7 pav.).

Daugiausia užregistruota susirgimų kvėpavimo sistemos ligomis – 1 089 atvejai, tai sudarė 91,5 proc. visų ligų. Susirgimai virškinimo sistemos ligomis sudarė 4,1 proc. visų ligų (49 atvejai), užregistruota 15 susirgimų kitomis ligomis - 1,3 proc. visų ligų. Žarnyno infekcijos sudarė 1 proc. visų susirgimų - 12 susirgimų ir 59 praleistos dienos. Užregistruota 11 susirgimų akių ligomis, o tai sudarė 0,9 proc. visų ligų. Odos ir poodžio ligos sudarė 7 atvejus (0,6 proc. visų ligų), dėl šios sistemos ligų buvo praleistos 35 dienos. Užregistruoti 3 urogenitalinės sistemos susirgimai ir 1 susirgimas nervų sistemos ligomis. Taip pat gruodžio mėn. buvo užregistruoti 2 susirgimai vėjaraupiais ir 1 skarlatinos atvejis. Susirgimų ausų ligomis registruota nebuvo, taip pat nebuvo registruota ir gripo atvejų (8 pav.).

**8 pav. Gruodžio mėn. sergamumas pagal ligas, proc.**

Analizuojant rugsėjo - gruodžio mėn. sergamumo dinamiką ***kvėpavimo sistemos ligomis***, nustatyta, kad daugiausia šios sistemos ligomis vaikai sirgo gruodžio mėn., ***virškinimo sistemos ligomis*** - lapkričio mėn. (9 pav.).

**9 pav. 2016 m. rugsėjo - gruodžio mėn. sergamumo dinamika pagal ligas, proc.**

Sergamumas ***odos ir poodžio sistemos ligomis*** gruodžio mėn. beveik 3 kartus buvo mažesnis nei rugsėjo mėn. Sergamumas ***urogenitalinės sistemos ligomis*** rugsėjo - gruodžio mėn. svyravo nuo 0,3 iki 0,4 proc., o susirgimai ***akių ligomis*** kas mėnesį šiek tiek augo. Analizuojant sergamumą ***ausų ligomis***, nustatyta, kad lapkričio mėn., lyginant su spalio mėn., sergamumas padidėjo 4,5 karto, o gruodžio mėn. nebuvo registruota ne vieno atvejo (9 pav.).

**10 pav. 2016 m. rugsėjo - gruodžio mėn. sergamumo dinamika pagal ligas, proc.**

Per rugsėjo - gruodžio mėn. buvo užregistruoti 5 susirgimai ***vėjaraupiais***: 3 susirgimai buvo registruoti rugsėjo mėn., 2 - gruodžio mėn. Taip pat užregistruoti 3 ***skarlatinos*** atvejai: 2 - lapkričio mėn. ir 1 - gruodžio mėn.

***Žarnyno infekcijos*** atvejų daugiausiai buvo užregistruota spalio mėn. ir iki gruodžio mėn. stebimas šių susirgimų mažėjimas iki 1 proc.

Susirgimų ***gripu*** per rugsėjo - gruodžio mėn. nebuvo registruota.

**APIBENDRINIMAS**

Apibendrinant atliktą 2016 m. III-IV ketvirčio Mažeikių rajono savivaldybės ikimokyklinio ugdymo įstaigų vaikų sergamumo analizę, nustatyta, kad:

* iš viso užregistruoti 4 697 susirgimų atvejai, t.y. 32 020 dėl ligos praleistų dienų. Vidutiniškai per vieną mėnesį užregistruoti 1 174 susirgimų atvejai, t.y. 8 005 dėl ligos praleistos dienos. Vidutinė praleistų dienų trukmė sudarė 7 dienas;
* išsiskiria pagrindinės 3 vaikų sergamumo priežastys: kvėpavimo sistemos ligos, virškinimo sistemos ligos ir žarnyno infekcijos. Bendras šių ligų sergamumas sudarė 95,5 proc. visų ligų;
* didžiausias vaikų sergamumas užregistruotas lapkričio mėn.;
* užregistruoti 3 skarlatinos atvejai ir 5 susirgimai vėjaraupiais.